... इधर, पैगंबर मोहम्मद के जन्मोत्सव पर सजे गली-चौराहे
बैंड और बग्घी के साथ जुलूस निकाला
गुरुवार सुबह अंजुमन भवन से भव्य जुलूस निकाला। जरदार चौक क्षेत्र की मुख्य गली-चाैराहों को विशेष रूप से सजाया गया। सतरंगी पंडाल के बीच से जुलूस सुबह 9 बजे निकला तो युवाओं ने नारे लगाए। बैंड की धुन पर घोष लगाते युवा-बच्चे जोश से लबरेज दिखे। लाव-लश्कर के साथ जुलूस अंजुमन भवन से निकलकर, इस्लामपुरा चौराहा, वाल्मीकि मोहल्ला, बस स्टैंड, मोरटक्का चौराहा, सुभाष चौक, सत्यनारायण मंदिर चौक, गांधी मार्ग, आजाद रोड, जैन मंदिर गली होते हुए दोपहर 12 बजे अंजुमन नगर पहुंचा। जगह-जगह जुलूस का स्वागत हुआ। जुलूस का नेतृत्व सीरत कमेटी के सदर शेख मुजफ्फर, सेक्रेटरी रियाज बेग, अंजुमन इस्लाम कमेटी के सदर खालीद बेग, सेक्रेटरी शेख आशिक कर रहे थे। जुलूस में मुनव्वर पटेल, शोएब एहमद, नायब सदर फिरोज खान, दिलावर बेग, कय्युम अशरफी, एहसान हिलाल आदि समाजजन मौजूद थे। दोपहर बाद भाजपा मुस्लिम जागरण मंच के जिला उपाध्यक्ष सलीम शहंशाह के नेतृत्व में समाजजन ने मरीजों को फल बांटे।
सत्यनारायण मंदिर चौक पर सुबह 10 बजे हिन्दू-मुस्लिम एकता मंच के सदस्य एकत्रित हुए। यहां जुलूस का पुष्प वर्षा से स्वागत किया। मंच के कमल बिरला व रशीद जोया ने कहा सामाजिक समरसता व धार्मिक सहिष्णुता ही भारतीय संस्कृति की मूल भावना है। पंडित ओमप्रकाश शर्मा, बोहरा समाज के आलिम सज्जाद भाई, सिख समाज के ग्रंथि ज्ञानी त्रिलोकसिंह, ईसाई समाज के फादर सेबेस्टियन, जैन समाज के राजेंद्र जैन महावीर, आर्य समाज के महेश प्रजापति व जेटी बिरले, सुखदेव बाबा आदि मौजूद थे। इसके अलावा भारत स्वाभिमान व लायंस क्लब सदस्यों ने भी जुलूस का स्वागत किया।
हाजियों का इस्तकबाल किया
जुलूस से पहले मुस्लिम अंजुमन कमेटी के सदर अब्दुल मजीद खान, पेश इमाम मोलाना रेहान साहब ने हाजियों का इस्तकबाल किया। इस दौरान पेश इमाम ने कहा कि हे नबी-ए-करीम ने सच्चाई, ईमानदारी और भाईचारे का पैगाम दिया है। उनके बताए रास्ते पर अमल करना चाहिए। तभी बुराइयों से बचा जा सकता है।
यहां भी मनाया ईद मिलादुन्नबी का पर्व
नांद्रा | ईद मिलादुन्नबी का पर्व उत्साहपूर्वक मना। सुबह 9 बजे मसजिद चौक से जुलूस निकला जो पंचायत भवन, बड़वाह-धामनोद मार्ग, गढ़ी, पुरा, राम मंदिर चौक होते हुए मसजिद चौक आया। युवा मोहम्मद साहब की शान में तकरीर करते हुए चल रहे थे।
बेड़िया | ईद मिलादुन्नबी का जुलूस बैंडबाजे, घोड़े व ताशों के साथ यहां भी निकाला। ग्राम में जगह-जगह इसका स्वागत हुआ। अंजुमन कमेटी के सदर अनवर खा पठान, खजांची शेख छोटू, हाफीज शकील, एहमद इमाम, रसीद सिजगर व समाजजन मौजूद थे।
बासवा | मोहम्मदी मसजिद में नमाज अदा की गई। इसके बाद समाजजन ने गांव में जुलूस निकाला। चांद सा वली की मजार पर चादर चढ़ाई। इस दौरान अजीज खान, रमजान खान, शहजाद खान, शब्बीर खान, लतीफ खान, हसन खान, अनवर खान व समाजजन मौजूद थे।
मंडलेश्वर | मुस्लिम समाज ने जुलूस निकाला, जो मुख्य मार्गों से होते हुए मसजिद पहुंचा। नगर परिषद सहित अन्य जगह जुलूस का स्वागत हुआ। इस दौरान परिषद अध्यक्ष खालिक कुरैशी, उपाध्यक्ष संजीव राठौड़, पार्षद मुकेश राठौड़, संतोष मेवाड़े व नपा कर्मचारी मौजूद थे।
बड़वाह में पैगंबर मोहम्मद साहब के जन्मोत्सव पर समाजजन ने जुलूस निकाला।
सनावद में निकले ईद मिलादुन्नबी के जुलूस में शामिल समाजजन।
bho_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva hin_Deva bho_Deva bho_Deva